Turistička zajednica Bilogora - Bjelovar kao organizator turističke, zabavne i kulturne manifestacije TEREZIJANA 2017., upućuje

**JAVNI POZIV**

zainteresiranim izlagačima za zakup prodajnih mjesta na manifestaciji Terezijana 2017

1. Manifestacija **TEREZIJANA** će se održati od 16. lipnja do 18. lipanja 2017., a **TerezijanaPLUS**

15. lipnja 2017.godine.

2. Prijaviti se mogu izlagači s područja navedenih u cjeniku koji je sastavni dio ovog poziva.

**3. Ponuda treba sadržavati:**

3.1. ispunjenu **Prijavnicu za izlaganje i prodaju** koja je sastavni dio ovog poziva, a koja se može preuzeti s web stranica: [www.turizam-bilogorabjelovar.com.hr](http://www.turizam-bilogorabjelovar.com.hr) ili u Turističkoj zajednici Bilogora – Bjelovar (Trg Eugena Kvaternika 2, Bjelovar) radnim danom od 8 do 15 sati.

3.2 pravne osobe/ izvadak iz sudskog registra

3.3 obrtnici / izvadak iz obrtnog registra, obrtnica ili rješenje o upisu u obrtni registar

3.4 udruge / rješenje državne uprave

3.5 obiteljska poljoprivredna gospodarstva /rješenje o upisu u upisnik obiteljskih gospodarstva; rješenje za Upis u upisnik dopunskih djelatnosti na OPG-u

3.6. domaća radinost / rješenje o upisu domaće radinosti

3.7 slobodna zanimanja / rješenje o upisu u registar djelatnosti kod nadležnog tijela

3.8 potvrdu o članstvu u neku od strukovnih udruga (HDLU, ULUPUH, LUV itd.)

3.9 kopiju rješenja o obvezniku plaćanja trošarine (za prodaju alkohola i alkoholnih pića)

3.10 kopiju potpisnog kartona ili dokument koji izdaje nadležno tijelo kojim je vidljiva ovlaštena osoba/e za potpisivanje ugovora

3.11 kopiju osobne iskaznice ovlaštene osobe

3.12 fotodokumentaciju sukladnu Prijavnici za izlaganje i prodaju

4. Broj prodajnih mjesta je ograničen. Turistička zajednica Bilogora – Bjelovar zadržava pravo odabira izlagača/prodavača, kao i određivanja pozicije prodajnih mjesta na prostoru održavanja manifestacije, pri čemu nije dužna davati posebna obrazloženja i pri svemu tome ne snosi nikakvu odgovornost prema prijaviteljima.

Turistička zajednica Bilogora – Bjelovar sa svakim odabranim izlagačem sklopiti će Ugovor o najmu izlagačko-prodajnog prostora.

5. Izlagači su dužni svoje izlaganje i prodaju uskladiti sa zakonskim propisima RH – posebno sa Zakonom o trgovini, Zakonom o trošarinama te Zakonom o porezu na dodanu vrijednost.

**6. Cjenik zakupa izložbeno-prodajnih mjesta** (lokacije na Trgu Eugena Kvaternika, izuzev lokacije za zabavni park na Trgu hrvatskih branitelja)

Iskazana cijena za točke 1- 6 uključuje:

* zakup javne površine
* dovod i trošak električne energije

Iskazana cijena za točku 7. uključuje:

* zakup javne površine
* dovod električne energije, a trošak snosi zakupac javne površine

**1.** Cijena zakupa prostora za pokretne štandove do 3m² (knjige, rukotvorine, ljekovito bilje, promidžbeni materijali, reklamne table u pokretu, reklamni panoi i sl.) iznosi **150,00** kn po danu ili **500,00 kn** za sva četiri dana.

**2.** Cijena zakupa prostora od 3m² do 10 m² iznosi **250,00** kn po danu ili **800,00 kn** za sva četiri dana, a za prostor 10m² do 20 m² cijena zakupa prostora iznosi **350,00** kn po danu ili **1.100,00 kn** za sva četiri dana (umjetnine i predmeti za poklon – keramika, staklo, knjige, licitari, lončari, drvena galanterija, igračke, tekstil, koža, lan, vuna, čipka, nakit, cvijeće, bio proizvodi, sir, ljekovito bilje, med i proizvodi od meda, vina, rakije (alkohol), kolači, palačinke, mesne prerađevine, sladoled, gumeni bomboni)

**3.** Cijena zakupa prostora za usluge pečenja i prodaje tzv. langoša i pekarskih proizvoda (fornetti) iznosi **1.200,00** kn za 3 dana ili **1.500,00** kn za četiri dana.

**4.** Cijena zakupa prostora za prodaju kokica iznosi **200,00** kn po danu ili **700,00 kn** za četiri dana, a za prodaju balona i šećerne vune cijena zakupa prostora iznosi **100,00** kn po danu ili **350,00 kn** za četiri dana.

NAPOMENA: Ukoliko se na jedenom izložbeno/prodajnom mjestu dodatno prodaju kokice, baloni ili šećerna vata (točka 4) kao i za slučaj da dvije pravne ili fizičke osobe koriste jedan prostor, plaća se za svaku djelatnost ili/i pravni subjekt pojedinačno (iznosi navedeni u točkama 1-4).

**5.** Cijena zakupa prostora za zabavne naprave na napuhavanje (tobogani, dvorci, trampolini i sl.) iznosi **350,00** kn po danu i napravi ili **1.150,00 kn** za četiri dana po napravi.

**6.** Neprofitne udruge građana, tradicijski obrti, domaće radinosti i obiteljska poljoprivredna gospodarstva s područja Turističke zajednice Bilogora – Bjelovar, te braniteljske udruge imaju besplatan zakup javne površine i mogućnost priključenja na električnu energiju ukoliko se bave rukotvorinama i tradicionalnim zanatima i obrtništvom, dok istovrsni izlagači izvan područja TZ BB plaćaju prostor prema cjeniku.

7. Cijena zakupa prostora za postavljanje zabavnog parka na parkiralištu na Trgu hrvatskih branitelja cca 750m² iznosi **1.000,00** kn po danu ili **3.500,00 kn** za četiri dana.

Troškove i organizaciju najma štandova/kućica i njihove dopreme, navedeni korisnici rješavaju samostalno, a u skladu s Općim uvjetima manifestacije.

7. Rok za predaju prijava je **8. svibnja 2017**. godine, a odabir izlagača za sudjelovanje na manifestaciji objavit će se do **10. svibnja 2017. godine**.

8. Zakupac je dužan cjelokupan iznos najma izlagačkog prostora uplatiti po potpisivanju Ugovora, najkasnije do **5. lipnja 2017. godine.**

9. Prijave se (s naznakom «Terezijana 2017. - zakup prodajnih mjesta») dostavljaju:

1. Osobno: Turistička zajednica Bilogora – Bjelovar, Trg Eugena Kvaternika 2, Bjelovar, radnim danom od 8 do 15 sati, a subotom od 8 do 12 sati.
2. Poštom: Turistička zajednica Bilogora – Bjelovar, Trg Eugena Kvaternika 2, 43 000 Bjelovar.
3. e- mailom: akelek.tzbb@gmail.com